Taavi Eelmaa

Taavi Eelmaa (sündinud 15. juunil 1971 Tallinnas) on eesti näitleja ja luuletaja. Taavi Eelmaa on lõpetanud 1996. aastal Eesti Muusika- ja Teatriakadeemia lavakunstikooli (17. lend, juhendaja Kalju Komissarov) näitlejana. Aastatel 1996–2002 töötas Eelmaa näitlejana Eesti Draamateatris ja 2002–2012 Von Krahli Teatris. Pärast seda on ta näidelnud vaid üksikutes teatrilavastustes, pigem teinud dramaturgitööd ja tegelnud loovkirjutamisega. Ta on mänginud veerandsajas mängu- ja lühifilmis, näiteks Veiko Õunpuu filmides "Tühirand" (2006), "Sügisball" (2007) ja "Viimased" (2020). Filmides "Tabamata ime" (2006) ja "Püha Tõnu kiusamine" (2009) oli tal peaosa. Telesarjas "Kelgukoerad" kehastas Eelmaa uurija Posti (2010–2012) ja tegi kaasa ka telesarjas "Pank" (2018). Taavi Eelmaa on kirjutanud näidendi "Kadunud sõbra juhtum" (2014) ning luulekogud "Electraumur" (2020) ja "Unekoridor" (2022). Leo Saalep mängufilmis "Tabamata ime" (režissöörid Andres Maimik, Jaak Kilmi, Arbo Tammiksaar, Rainer Sarnet ja Marko Raat, 2006) Mees lühifilmis "Mis su nimi on?" (režissöör Maria Avdjuško, 2009) Lebedev mängufilmis "Idioot" (režissöör Rainer Sarnet, 2011) Jaan Berg mängufilmis "Puhastus" (režissöör Antti J. Jokinen, 2012) Kohtunik mängufilmis "Kohtumõistja" (režissöör Kadri Kõusaar, 2013) Pontu mängufilmis "Päevad, mis ajasid segadusse" (režissöör Triin Ruumet, 2016) Ints mängufilmis "November" (režissöör Rainer Sarnet, 2017) Pille isa teleseriaalis "Pank" (režissöörid Marianne Kõrver, Jan-Erik Nõgisto, Juhan Ulfsak ja Rainer Sarnet, 2018) Aare mängufilmis "Portugal" (režissöör Lauri Lagle, 2018) Purjus mees mängufilmis "Jeesus juhatab sind kiirteele" (režissöör Miguel Llansó, 2019) Pootsman Dieter mängufilmis "Viimased" (režissöör Veiko Õunpuu, 2020) Semjon Semjonovitš Medvedenko (Anton Tšehhovi "Kajakas", diplomilavastus Draamateatris, 1995) Woyzeck (Georg Büchneri "Woyzeck", diplomilavastus Draamateatris, 1996) Smike (Charles Dickensi ja David Edgari "Nicholas Nickleby elu ja seiklused", 1997) Kiir (Oskar Lutsu ja Mati Undi "Täna õhta kell kuus viskame lutsu", 1998) Song Liling (D. H. Hwangi "M. Butterfly", 1999) Lembit Pedajas (Egon Ranneti "Kadunud poeg", 2001) Perdican (Alfred de Musset’ "Armastusega ei naljatleta", 2001) Eddy (Slawomir Mrožeki ja Mati Undi "Tango", 2002 Draamateatris) eri rollid (Veljo Tormise "Eesti ballaadid", 2004) Sid Vicious (Marko Raadi ja trupi "Ainult võltsid jäävad ellu", 2004) Pavel (Maksim Gorki ja Rainer Sarneti "Ema", 2005) Fotograaf, Metsmaasikas, Loomaarst, Ohverdaja jt (Arto Paasilinna ja Kristian Smedsi "Jänese aasta", 2005) osaline (trupp Europiraadid koos Showcase Beat Le Mot’ga, 2006) Medvedenko (Anton Tšehhovi ja Kristian Smedsi "Kajakas", 2007) Helmer ja Härra (Elfriede Jelineki "Mis juhtus pärast seda, kui Nora oma mehe maha oli jätnud ehk Ühiskondade toed", 2008) Mees (Taavet Janseni ja Taavi Eelmaa "Viimased korraldused neile, keda ma kunagi olen armastanud", Tartu Uues Teatris 2009) Arcita (Märt-Matis Lille "Indiate uurimine", 2009) Jääger, Humbaba, Uta-Napišti jt (Peeter Jalaka ja Tarmo Jüristo "Gilgameš ehk Igaviku nupp", 2011) Onu ja Tööline (García Lorca "Lillede keel", 2012) Jutustaja (Sarah Kane'i "4.48 psühhoos", 2013) 1998 – Eesti Teatriliidu meeskõrvalosatäitja auhind 2004 – Eesti Teatriliidu sõnalavastuste žürii eriauhind (koos Erki Lauri, Tiina Tauraite, Juhan Ulfsaki ja Liina Vahtrikuga) 2006 – Ants Lauteri nimeline auhind 2008 – stipendium "Ela ja sära" 2009 – Eesti Kultuurkapitali audiovisuaalse kunsti sihtkapitali aastapreemia (parim mängufilm "Püha Tõnu kiusamine") 2020 – Betti Alveri kirjandusauhind luulekogu "Electraumur" eest Taavi Eelmaa on olnud aastatel 1996–2014 Eesti Teatriliidu ja Eesti Näitlejate Liidu liige. Taavi Eelmaa isa oli näitleja Aleksander Eelmaa ja õde on lavastuskunstnik Liisi Eelmaa. Taavi Eelmaa: olen jõudnud väärikasse eluetappi, mis tegeleb olulisega ERR Kultuur, 04.06.2024. Taavi Eelmaa andmekogus IMDb (inglise) Persona Grata Taavi Eelmaa, Teater. Muusika. Kino, 3. juuni 2003